( 246 ) 
procession, depuis la ville de Gand jusqnes audit Haultem , de 
gens qui y alloient, tant de piet comme de cheval et aussi de 
chariot. On estimoit y aller chaseun an plus de douze cens cha- 
riotz; le tiers du peuple de Gand s'y trouvoit cedit jour, et aussi 
du quartier à l'environ. Il y avoit une franche feste audit village 
de Haultem, et y trouvoit-on toute manière de marchandises à 
vendere cedit jour, que on y menoit de la ville de Gand et aussi 
de divers quartiers à l'entour; on y vendoit aussi à boire et à men- 
gier à tous costez dudit villaige, et principalement en la plache 
d'icelluy qui estoit fort grande et ample, où ladicte marchandise 
et toute mércherie estoit mise avant, de sorte que ce sambloit 
une bonne grosse puissante armée et camp de bataille, tant y 
avoit gens de toutes conditions par bendes, eschades et con- 
fraries, les ungs ayans avec eulx t: mbours et fluttes d’Allemans, 
les autres de trompettes, et aussi forche muses [ i. e. cornemuses ] 
et autres divers instruments, jouans à tous lez et costez audit vil- 
lige, qui estoit chose fort admirable à l'oyr, tant estoit le bruyt 
grant à tous lez, les ungs dansans, les autres faisans autres esbas 
et passe-temps, car la pluspart de ceux qui y alloient, n’estoit 
point par dévotion, mais pour leurs plaisirs. 
» Et, le jour desdis Saint-Pierre et Saint-Pol, à douze heures 
au disner, eslevoient ladicte fiertre et se partoïent dudit Haultem 
avec icelle, que pour retourner en la ville de Gand et raporter 
ladicte fiertre oudit cloistre de Saint-Bavon, au meisme eslat et 
comme ilz en estoient partiz, menant tel bruyt avec meuses et 
tambours. Mais ilz retournoient toujours par ung autre chemin 
qu'ilz n'estoient allez. [lz faisoient cincq lieuwes à l’'aler, et au 
retour que trois, et, tant en y allant que en retournant, se fai- 
soient aucunes stations et preschements en divers lieux, où la 
fiertre se y arestoit et toute la compaignie; mais ilz se faisoient 
bien légièrement et oyz de telle dévotion. Ils rentroient en la 
ville de Gand entre trois ou quatre heures de l'après-disner, ou 
meisme estal, qu'ilz en estoient partis, chaseun en rapportant 
plusieurs manières de mercheries et petis bibelotz [i.e, ouvrages 
